text: 34. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.9015/284 της 11Οκτ./6 Νοεμ. 1980 (ΦΕΚ Β΄ 1115) Περί τύπου και περιεχομένου της δηλώσεως φόρου μεταβιβάσεως ακινήτων, της δηλώσεως φόρου δωρεών-προικών και του αναλυτικού δελτίου φορολογίας μεταβιβάσεως ακινήτων εξ επαχθούς αιτίας και κληρονομιών, δωρεών, προικών. ΄Εχοντας υπόψη: α)Τη διάταξη της παρ. 4 του άρθρ. 7 του Α.Ν. 1521/1950 «περί φόρου μεταβιβάσεως ακινήτων», που κυρώθηκε με το Νόμ. 1587/1950, όπως ισχύει. β)Τις διατάξεις των άρθρ. 67, 88 και 94 του Ν.Δ. 118/1973 «περί Κώδικος φορολογίας κληρονομιών, δωρεών, προικών και κερδών εκ λαχείων». γ)Την. Κ.10706/284/1979 απόφασή μας «περί συντάξεως σε τρία αντίτυπα των δηλώσεων φόρου μεταβιβάσεως ακινήτου και του τρόπου χρησιμοποιήσεως αυτών». δ)Την. Κ.10711/1182 (ΠΟΛ.236/29.12.1979 απόφασή μας «περί των υποβαλλομένων δηλώσεων του φόρου κληρονομιών-δωρεών-προικών και χρησιμοποιήσεως αυτών», αποφασίζουμε: 1.Ορίζουμε, ο τύπος και το περιεχόμενο: α)Της δηλώσεως φόρου μεταβιβάσεως ακινήτων (Γ41α). β)Της δηλώσεως φόρου δωρεάς ή προίκας (Φ.02004), και γ)Του αναλυτικού δελτίου μεταβιβάσεως ακινήτων από επαχθή αιτία, κληρονομιών, δωρεών και προικών (Φ.01-121), να έχουν όπως τα σχετικά υποδείγματα, που επισυνάπτονται ως παράρτημα της αποφάσεως αυτής. Ο τρόπος και ο χρόνος συμπληρώσεως των ανωτέρω εντύπων καθορίζεται λεπτομερώς με τις Ε.6271/5644 (Πολ.120) 5.6.1979 και Ε.5590 (Πολ. 14) 7.5.1980 εγκυκλίους μας. (Ακολουθούν υποδείγματα). 